Comencen a pagar-se les ajudes del programa Xarxa Llibres
18 de Abril de 2016

Carcaixent

L’Ajuntament de Carcaixent ha començat a fer efectiu esta setmana el pagament als 1.587 beneficiaris de les ajudes de la primera fase del programa de gratuïtat de llibres de text “Xarxa Llibres”. El programa, posat en funcionament per la Conselleria d’Educació per al curs 2016-2017, està dirigit a la creació d'un banc de llibres i altres materials per a l'alumnat d'Educació Especial, Primària, Secundària i Formació Professional Bàsica. En concret, al llarg de les pròximes setmanes van a ingressar-se 149.050 euros als  beneficiaris del programa que van presentar les seues sol·licituds en el termini previst. Les 1.587 ajudes atorgades suposen un 71,1% dels 2.231 potencials beneficiaris del programa a Carcaixent.

El Pla XarxaLlibres per a escolars de Primària i Secundària contempla que les famílies reben en este curs fins a 200 euros per la compra dels llibres de text. Les famílies havien de guardar la factura dels llibres per a presentar-la abans del final del primer trimestre del curs als ajuntaments, els quals són els encarregats de gestionar la devolució de, segons el casos, de fins a 100 euros. Al finalitzar el curs, en tornar els llibres en bon estat, l’Ajuntament abonarà la resta a les famílies que han presentat la sol·licitud. L’objectiu del Pla és la creació d’un banc de llibres públic per al curs següent.

La regidora d’Educació, Lourdes Castelló, ha volgut destacar que amb este programa les tres administracions, Ajuntament, Diputació i Generalitat, mostren el seu compromís per tal que hi haja una autèntica igualtat d’oportunitats per a tots els alumnes. La regidora també ha volgut recordar que la posada en funcionament d’este programa ha possibilitat la contractació a Carcaixent de dos auxiliars administratius que han col·laborat a recollir les sol·licituds en els centres. A més, ha agraït la implicació tant del departament d’Educació com de l'àrea econòmica de l’Ajuntament de Carcaixent per poder tramitar totes les sol·licituds i començar a fer el pagament a les famílies beneficiàries.